Tarybos sprendimas
1998 m. spalio 6 d.
iš dalies keičiantis Komisijos sprendimą 97/80/EB, nustatantį Tarybos direktyvos 96/16/EB dėl pieno ir pieno produktų statistinių tyrimų įgyvendinimo nuostatas
(98/582/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1996 m. kovo 19 d. priimtą Tarybos direktyvą 96/16EB dėl pieno ir pieno produktų statistinių tyrimų [1], ypač į jos 3 straipsnio 2 dalį ir 6 straipsnio 1 dalį,
atsižvelgdama į Komisijos pasiūlymą,
kadangi 1968 m. birželio 27 d. priimtas Tarybos reglamentas (EEB) Nr. 804/68 dėl bendro pieno ir pieno produktų rinkos organizavimo [2] nustato sąlygas, taikomas sviestui, kuriam taikoma valstybės intervencinė sistema, taip pat ir sviestui, už kurį gali būti teikiamos privataus saugojimo subsidijos; kadangi sviestas, kuriam taikomos valstybės intervencinės priemonės, turi būti pagamintas tiesiogiai ir tik iš pasterizuotos grietinėlės; kadangi ši sąlyga netaikoma privataus saugojimo sviestui; kadangi taikant tam tikras priemones, kai numatoma pagalba už sviesto pardavimą Bendrijos rinkoje, ir ypač įgyvendinant Komisijos reglamente (EB) Nr. 2571/97 [3] nurodytą sistemą, sviestas turi būti pagamintas tiesiogiai ir tik iš pasterizuotos grietinėlės, kad atitiktų keliamus reikalavimus;
kadangi Bendrijos subsidijos taikomos dideliam sviesto kiekiui lyginant su visa produkcija, būtina sukurti statistinę bazę, kuri tiktų įvairių sviesto rūšių monitoringui ir leistų atsižvelgti į pirmiau minėtą skirtumą;
kadangi norėdama užtikrinti patikimą bendros žemės ūkio politikos, o ypač sviesto rinkos vadybą, Komisija reikalauja tikslių duomenų, suteikiančių patikimą informaciją apie aiškius įvairių sviesto rūšių ir kitų pieno riebalų produktų pokyčius;
kadangi 1987 m. liepos 23 d. priimtas Tarybos reglamentas (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [4] jau numatė įvairių sviesto rūšių klasifikaciją pagal prekyboje naudojamusKombinuotosios nomenklatūros kodus; kadangi norint išlaikyti nuoseklumą, pageidautina laikytis tos pačios sviesto klasifikacijos renkant statistinę informaciją šiame sektoriuje; kadangi 1996 m. gruodžio 18 d. Komisijos sprendimas 97/80EB, nustatantis Tarybos direktyvos 96/16/EB dėl pieno ir pieno produktų statistinių tyrimų įgyvendinimo nuostatas [5], turi būti iš dalies pakeistas;
kadangi šiuo metu kai kurioms sviesto rūšims ar kitiems pieno riebalų produktams pakanka numatyti neprivalomąjį duomenų rinkimą ir perdavimą;
kadangi Žemės ūkio statistikos nuolatinis komitetas (ŽŪSNK) per pirmininko nustatytą laikotarpį nepareiškė nuomonės; kadangi pagal Direktyvos 96/16/EB 7 straipsnio nuostatas šiame sprendime numatytas priemones turi priimti Taryba,
PRIĖMĖ ŠĮ SPRENDIMĄ:
1 straipsnis
Komisijos sprendimo 97/80/EB I ir II priedai iš dalies keičiami taip, kaip nurodyta šio sprendimo priede.
2 straipsnis
Šis sprendimas skirtas valstybėms narėms.
Priimta Liuksemburge, 1998 m. spalio 6 d.